kardosdrur/scandi-wiki huggingface dataset:
Făget

Făget (rumænsk udtale: [fəˈdʒet]; ;  eller Fatschet) er en by i distriktet Timiș i Rumænien, med en befolkning på omkring  indbyggere. Byen administrerer ti landsbyer: Bătești, Begheiu Mic, Bichigi, Brănești, Bunea Mare, Bunea Mică (affolket), Colonia Mică, Jupânești, Povârgina og Temerești.

Geografi 
Făget ligger i den sydvestlige del af Rumænien, hvor Lugoj-sletten mødes med Lugoj-bakkerne, på det øvre løb af Bega-floden. I distriktet Timiș ligger den i den østlige del, 98 km fra Timișoara og 33 km fra Lugoj, hvortil den er forbundet med nationalvej 68A. Den samme vej mod øst forbinder byen med Deva, 68 km væk. Byen krydses også af CFR jernbanelinje 212 (Lugoj–Făget–Ilia).

Historie 

Făget fæstning er kendt tilbage til 1548, som ejendom tilhørende Jakab Békés og bærer navnet Fagyath. Mellem 1594-1602 var Făget ejet af Ban af Lugoj. I 1602 blev det belejret og ødelagt af tyrkerne, hvorefter det faldt i ruin.
I 150 år har stedet været genstand for voldsomme konfrontationer mellem rumænere, tyrkere og østrigere, hvilket også bekræftes af arkæologiske udgravninger. Det maleriske landskab i Făget, den intense åndelige aktivitet og dets berømte messer tiltrak sig opmærksomheden fra nogle udenlandske rejsende, der passerede gennem Transsylvanien og Banatet. I 1660 beskrev den tyrkiske rejsende Evliya Çelebi, der passerede gennem Făget, den middelalderlige fæstning:
Sammen med den militære fæstning udviklede byen sig også, som på relativt kort tid blev den vigtigste lokalitet i området. Fæstningen blev endelig revet ned af tyrkerne i 1699. Umiddelbart efter Banatet blev erobret af østrigerne i 1717, havde Făget kun 20 huse tilbage, men detn var centrum i et distrikt med 42 kommuner. Efter denne nedgangsperiode begyndte byen at vokse igen og fik i 1787 ret til at holde otte markeder om året. I slutningen af 1700-tallet skrev Johann Lehmann:

Galleri

Kilder og henvisninger 

Byer i distriktet Timiș
Kviksølvnitrat

Kviksølvnitrat er en uorganisk forbindelse, et salt, af kviksølv og salpetersyre med formlen Hg2(NO3)2.

Det fremtræder som et fast guldt stof og bruges som udgangsstof til andre komplekser af Hg22+. Strukturen af hydratet er blevet fastslået ved hjælp af røntgenkrystallografi. Det består af et [H2O-Hg-Hg-OH2]2+-center, med en afstand mellem kviksølvatomerne på 254 pm.

Referencer 

Nitrater
Kviksølvforbindelser
Vindens passagerer

Vindens passagerer (fransk Les passagers du vent) er en tegneserie af François Bourgeon. Bind 1-5 blev oprindelig udgivet fra 1979 til 1984 og er senere udgivet i samleudgave. For nogle år siden blev serien genoptaget, og bind 6-9 udkom 2009-2022.

Historien om Isa, Hoël og Mary begynder i 1780 om bord på en armeret fransk fregat, slaveskibet »Marie-Caroline«, hvor Isa redder den unge sømand Hoëls liv. De første fem bind følger trekanthandlens rute fra England til Afrika og videre til de Caribiske øer, og et af seriens gennemgående temaer er datidens syn på slavehandlen og slavernes status.

Bind 6-7 foregår i 1863 med Isas oldebarn Zabo som hovedperson. Bind 8-9 begynder i 1885, hvor Zabo ser en ung pige blive mishandlet.

I Danmark blev bind 1-5 udgivet af Carlsen 1981-1984. Forlaget Cobolt har udgivet bind 6-8 og har planlagt bind 9. Desuden har de udgivet samleudgaver af serien.

Oversigt

Kilder 

Tegneserier fra Frankrig
Karberghus

Karberghus er et dansk ejendomsselskab med hovedkontor i København. Det har specialiseret sig i erhvervelse, restaurering og udlejning af historiske ejendomme i Københavnsområdet og er medlem af BYFO, Historiske Huse og Europa Nostra. Karberghus er ejer af firmaet Office Club, der tilbyder co-working i historiske bygninger i København.

Historie 
Virksomhedens historie går tilbage til 1917, hvor Hans Just byggede et kombineret hovedkvarter og lager på Århusgade på Østerbro i København. Porteføljen blev senere udvidet med flere lagerbygninger i Københavns forstad. Siden 2005 har virksomheden investeret i historiske ejendomme.

Portefølje

Referencer 

Danske virksomheder etableret i 1917
Virksomheder i København
Ejendomsselskaber i Danmark
Præsidentvalget i USA 1792

Præsidentvalget i USA 1792 var det andet præsidentvalg i USA. Det blev afholdt fra fredag den 2. november til onsdag den 5. december 1792. Den siddende præsident George Washington blev enstemmigt (i valgmandskollegiet) valgt til en anden præsidentperiode, mens John Adams blev genvalgt som vicepræsident. Washington mødte ikke nævneværdig modstand, mens Adams blev udfordret af guvernøren i New York, George Clinton.

Datidens valgregler krævede, at hver valgmand afgav to stemmer uden at skelne mellem, hvilken stemme var til præsident og hvilken var til vicepræsident. Den kandidat, der modtog flest stemmer ville derpå blive præsident, mens kandidaten med næstflest stemmer ville blive vicepræsident. Det Demokratisk-Republikanske Parti, som havde organiseret sig i opposition til finansminister Alexander Hamiltons politik, støttede Clinton til stillingen som vicepræsident. Adams blev i mellemtiden støttet af Federalistpartiet i sit bud på endnu en periode. Ingen af parterne havde dog organiseret sig fuldt ud.

Washington modtog 132 valgmandsstemmer, en fra hver valgmand. Adams vandt genvalg som vicepræsident i det han modtog 77 valgmandsstemmer. Clinton sluttede på tredjepladsen med 50 valgmandsstemmer . To andre kandidater vandt de resterende fem valgmandsstemmer. Præsidentvalget i 1792 var det første, hvor hver af de oprindelige 13 delstater alle udpegede valgmænd, ligesom de to nyligt tilføjede delstater Kentucky og Vermont ligeledes udpegede valgmænd.

Referencer

Litteratur 
 
 
 A New Nation Votes: American Election Returns, 1787-1825

Eksterne Links 

 Presidential Election of 1792: A Resource Guide fra Library of Congress
 Election of 1792 in Counting the Votes 

George Washington
John Adams
Hegnsholt

Hegnsholt er et landsted, der ligger 1 km syd for landsbyen Grønholt, mellem Fredensborg og Hillerød i Nordsjælland.

Den første hovedbygning blev tegning i 1815 af Christian Frederik Hansen, og udvidet i 1904 og tilpasset af arkitekten Louis Hygom i 1920 for forretningsmanden William Bendix.

Ejendommen ejes af Niels Fennet, der har grundlagt Cabinn Hotels. I 1940 blev Grønholt Flyveplads anlagt på jorden nord for landstedet.

Ejere 
 (1912-1828)  Adam Vilhelm von Hauc
 (1828-) Heinrich Callesen
 (1828-1733) Christian Ludvig Lütke
 (1933-1842) Georg Peter Ludvig Zacharia
 (1842-1850) Georg Flemming Windersleff
 (1950-1852)  Carl Theodor Lindbach
 (1852-) Frederich Sommer
 ()  Ida Charlotte Amalie Sommer
 (1859)  Jacob Ludvig Jørgensen
 (1859-1860) H. P. Rygaard
 (1860-)  N. B. Krarup
 (1866-1877)  Gutzou Jacob Erik Jeronimus Münster
 (1877-1881) Wilhelm Lars Larsen Krag 
 (1881)  Emilie Krag
 (1881-1916) Gustav Elias Grüner
 (1916-1919) Villars. Lunn
 (1919-1937) William Bendix
 (1937-1958)  Christian Bohnsted-Petersen
 (1958-1984) Bohnstedt-Petersen A/S 
 (1984-1995)  Peter Bohnsted-Petersen 
 (1995-nu) Niels Fennet

Referencer 

Bygninger, konstruktioner og anlæg i Fredensborg Kommune
Michel Vaillant

Michel Vaillant er en klassisk fransk racer-tegneserie. Den blev skrevet og tegnet af Jean Graton fra 1957 og ind i dette årtusinde.
I Danmark startede serien i fart og tempo i 1967 under navnet Mark Breton. I 1980 udkom et par historier i seriebladet Zack under serietitlen Mark Breton, men i Zack nr. 6 skifter serien titel til den originale Michel Vaillant efter en misforståelse mellem udgiveren Interpresse og ejeren af navnet Mark Breton, Gutenberghus. 1981-1983 blev tre historier udgivet i Serie solo.
1989-1990 udgav Carlsen de første 6 album under serietitlen Mark Bretons klassiske eventyr, og i 2011 udgav Donovan Comics det 7. album med serietitlen Michel Vaillant. Forlaget mellemgaard har annonceret bind 8 til at udkomme i maj 2023.

Oversigt 
36 af de første 39 album er udgivet på dansk, enten i album eller som føljeton i serieblade, eller begge dele. Derudover er en række korte historier udgivet på dansk, de er ikke med i oversigten endnu.

Kilder 

Tegneserier fra Frankrig
Kejseren af Portugalien

Kejseren af Portugalien (svensk: Kejsarn av Portugallien) er en roman af den svenske nobelprismodtager Selma Lagerlöf, udgivet i 1914 med tegninger af Albert Engström. Lagerlöf kaldte selv sin roman for en "svensk King Lear", og den blev en stor succes hos kritikere og læsere.

Avisanmeldere skrev, at romanen var på samme niveau som Lagerlöfs tidligere romaner Gösta Berlings saga og den første del af Jerusalem. Den er blevet filmatiseret tre gange: 1925, 1944 og 1992. En dansk oversættelse af Ida Falbe-Hansen og Elisabeth Grundtvig blev udgivet samme år som originaludgaven.

Kort beskrivelse af handlingen 
Romanen foregår i 1860 eller 1870 i Lagerlöfs fødeegn Värmland og handler om den fattige husmand Jan i Skrolycka og hans datter Klara Fina Gulleborg. Jan elsker sin datter mere end noget andet, men efter at hun flytter til Stockholm som 18-årig, holder hun op med at sende breve hjem og ernærer sig som prostitueret. Faderen synker hen i sindssyge og ned i en drømmeverden, hvor han forestiller sig, at datteren er blevet en ædel kejserinde af "Portugalien", og han dermed også selv er en stor kejser.

Filmatiseringer 
Romanen blev filmatiseret af Metro-Goldwyn-Mayer i 1925 som The Tower of Lies, instrueret af Victor Sjöström med Norma Shearer og Lon Chaney I rollerne som Klara og Jan. Filmen menes at være gået tabt, men stillbilleder derfra findes. Historien blev filmet igen i 1944 som Kejseren af Portugalien (1944), instrueret af Gustaf Molander med den svenske skuespiller Victor Sjöström i hovedrollen. I 1992 blev der lavet en svensk tv-serie, Kejseren af Portugalien (1992) med manuskript og instruktion af Lars Molin, hvori Ingvar Hirdwall spillede Jan i Skrolycka.

Eksterne henvisninger 
 Kejseren af Portugalien på williamdam.dk
 Kejseren af Portugalien på bibliotek.dk

Kilder 

Romaner fra Sverige
Litteratur i 1914
Selma Lagerlöf
Kejseren af Portugalien (tv-serie)

Kejseren af Portugalien (svensk: Kejsarn av Portugallien) er en nordisk-produceret tv-serie i tre dele fra 1992, instrueret af forfatter og dramatiker Lars Molin. Serien bygger på den svenske forfatter Selma Lagerlöfs roman (1914) af samme navn.

Handlingen kort
Husmanden Jan i Skrolycka og hans kone Kattrina får datteren Klara i slutningen af 1800-tallet, og Jan overvældes fra da af dyb faderlig kærlighed til sin datter. Men da Klara bliver voksen, tager hun til Stockholm for at hjælpe sine forældre, så de kan beholde husmandsstedet. Pengene modtages af forældrene, men Klara selv vender ikke tilbage, og Jan bliver sindssyg af sorgen og forestiller sig i sit vanvid, at han nu er kejser.

Om filmen
Den første del af miniserien havde premiere i Sverige d. 25. december 1992 på SVT 1 med Jan-Hugo Norman som filmfotograf. Selma Lagerlöfs inspiration til romanfiguren Jan Andersson i Skrolycka hed oprindelig Jan Nilsson, og hans datter Kattrina, født i 1843 var rollemodel for romanens Klara Fina Gulleborg. Hun kom til Stockholm og senere til Finland, og det gik hende meget dårligt i det virkelige liv. Romanen er tidligere blevet filmatiseret af Victor Sjöström i de år, han arbejdede i Hollywood og fik premiere i 1925 med den engelske titel The Tower of Lies. I Sverige blev historien filmet for første gang i 1944 med instruktion af Gustaf Molander.
For sin rolle som Jan, blev Ingvar Hirdwall kåret til "Årets skuespiller" ved en afstemning i Expressen.

Udvalgte roller 
Ingvar Hirdwall - Jan 
Gunilla Nyroos - Kattrina 
Cecilia Ljung – Klara Fina 
Agnes Hirdwall – Klara Fina, 7-10 år 
Allan Svensson - Gunnarsson 
Ulf Friberg - August
Halvar Björk - Erik i Falla 
Inga Landgré - mor i Falla 
Per Oscarsson - Ol-Bengtsa 
Rolf Lassgård - Agrippa
Bertil Norström – den gamle pastor
Gösta Bredefeldt - Dr. Berg
Anders Ahlbom - ingeniøren
Bengt Järnblad - Henningson
Jonas Falk - riksdagsmanden
Iwa Boman - jordemoderen
Eva Gröndahl - Stoll-Inga
Boman Oscarsson - Einar Ersson
Tomas Pontén - løjtnant Liljecrona
Lennart Hjulström - major Krapp
Rolf Degerlund - unge Bengtsa
Gert Fylking - handelsmanden

Eksterne henvisninger
Kejsarn av Portugallien - www.svenskfilmdatabas.se

Kilder 

Tv-serier fra Sverige
Tv-serier fra 1990'erne
Dramaserier
Selma Lagerlöf-filmatiseringer
Selma Lagerlöf
USA's ambassade i København

USA's ambassade i Danmark er USA's diplomatiske mission i Danmark. Bygningen ligger på Dag Hammarskjölds Allé, på Indre Østerbro, København, og den blev indviet i maj 1954. Ambassaden varetager også amerikanske interesser i Grønland. Den 10. juni 2020 genåbnede USA sit konsulat i Nuuk, Grønland.

Historie 

Formelle forbindelser mellem de to lande begyndte i 1801, og den første amerikanske legation i Danmark åbnede i 1827. Siden da har den amerikanske diplomatiske mission forblevet åben og fungeret i København undtagen mellem 1941 og 1945 under Anden Verdenskrig. Den diplomatiske repræsentation havde tidligere base på Amaliegade 8.

Legationen blev hævet til ambassadestatus kort efter krigen, i 1947, med ankomsten af ​​ambassadør Josiah Marvel, Jr.

Bygninger 

Den nuværende bygning, beliggende i det centrale København, er tegnet af to amerikanske arkitekter, Ralph Rapson fra MIT og John Van der Muelen fra University of Chicago. Deres design blev indsendt i 1951, og det nye kancelli åbnede formelt den 27. maj 1954. Det modernistiske design splittede nutidige kritikere, hvor nogle betragtede det som "sterilt" og "melankolsk, mens andre roste dets interiør og fastholdt det som både æstetisk tiltalende og funktionelt Den danske regering tildelte den i 1955 den danske medalje for godt design.

Ambassadøren er bosat på Rydhave i Charlottenlund få kilometer nord for byen. Huset ligger på en høj bakke med udsigt over Øresund.

Ambassades sektioner 

 Konsulære afdeling
 American Citizen Services
 Visumservice
 USAs kommercielle tjeneste
 Forsvarsattaché
 Miljøkontoret
 Nordisk/baltisk ESTH (Environment, Science, Technology and Health) Regional Hub
 USA's told- og grænsebeskyttelse
 Offentlige anliggender
 Kontoret for Forsvarssamarbejde
 Department of Homeland Security and Immigration Services
 Regionalt Sikkerhedskontor

Referencer 

 

Østerbro
Ambassader
USA
Gijs Leemreize

Gijs Leemreize (født 23. oktober 1999 i Ruurlo) er en cykelrytter fra Holland, der er på kontrakt hos .

Referencer

Eksterne henvisninger 

 
 
 

Mandlige cykelryttere fra Nederlandene
Hjertetyven

Hjertetyven kan henvise til:

 Hjertetyven (eksperimentalfilm) – dansk eksperimentalfilm fra 1943 af Jørgen Roos og Albert Mertz
 Hjertetyven (film fra 1919) – dansk stumfilm fra 1919 af Lau Lauritzen Sr.
 Hjertetyven (film fra 1920) – amerikansk stumfilm fra 1920 af Sam Wood
Arizona (flertydig)

Arizona kan henvise til:

 Arizona – delstat USA
 Arizona (film fra 1913) – amerikansk stumfilm fra 1913 af Augustus Thomas
 Arizona (film fra 1918) – amerikansk stumfilm fra 1918 af Albert Parker
 Arizona (film fra 1940) – amerikansk film fra 1940 af Wesley Ruggles
Mette Brahm Lauritsen

Mette Brahm Lauritsen (1935-2021) var en dansk børnebogsillustrator.

Hun flyttede i 1952 fra sin fødeby København til Aarhus, hvor hun sidenhen blev uddannet som reklametegner. Herefter arbejdede hun nogle år som reklametegner og bladtegner for bl.a. Jyllands-Posten, hvorefter hun gik over til udelukkende at arbejde med bogillustration. 

Siden 1970'erne samarbejdede Mette Brahm Lauritsen med en lang række forlag bl.a. Carlsen, Munksgaard og Gyldendal. Hun illustrerede flere hundrede undervisningsbøger, letlæsningsbøger, Pixi-bøger og andre børnebøger, hvoraf en hel del også er udkommet i udlandet. Bl.a. illustrerede hun for Carlsen flere af H.C. Andersens eventyr. 

I 2000 illustrerede hun den lågekalender (Børnenes Ulandskalender), der blev udgivet som supplement til DRs tv-julekalender Jul på Kronborg.

Mette Brahm Lauritsen var også selv forfatter på en håndfuld titler bl.a. Jacob og Løvestolen (Gyldendal 1979), Den lille blå kat (Forum 1998), Nikolajs Hemmelighed (Klematis 1999) og Fru Strid (Halfdan 2001).
Sidstnævnte blev opført som teaterstykke af Parkteatret i Frederikssund i foråret 2021 og genopført i 2023. 
Fra 2000-2006 samarbejdede hun med sin datter, forfatteren Ane Riel (tidl. Ane Brahm Lauritsen) om seks børnebøger bl.a. Ferie med gys (Gyldendal 2000) og Sylfeden - et balleteventyr (Halfdan 2001). 

I de senere år neddroslede Mette Brahm Lauritsen gradvist illustratorarbejdet og beskæftigede sig i stedet med grafik, malerkunst m.m. Hun deltog i flere udstillinger med sine arbejder bl.a. udstillingen "Stygge streger" på Aros i 2009/2010.

Henvisninger 

Illustratorer fra Danmark
VM i curling 2023

VM i curling 2023 henviser til flere artikler:
 VM i curling 2023 (kvinder)
 VM i curling 2023 (mixed double)
 VM i curling 2023 (mænd)
Stop Thief!

Stop Thief! kan henvise til:

 Stop Thief! (film fra 1901) – britisk stumfilm fra 1901 af James Williamson
 Stop Thief! (film fra 1915) – amerikansk stumfilm fra 1915 af George Fitzmaurice
 Stop Thief! (film fra 1920) – amerikansk stumfilm fra 1920 af Harry Beaumont
Camden (Alabama)

Calera er en by i den sydvestlige del af delstaten Alabama i USA. Byen har  indbyggere og er hovedbyen i det amerikanske county Wilcox County.

Referencer

Ekstern henvisning 

Byer i Alabama
Slovnaft

Slovnaft a.s. er et slovakisk olieselskab, der fokuserer på olieraffinering, distribution og salg. De har hovedkvarter i Bratislava og siden 2000 er det et datterselskab til MOL Group.

I 1992 blev Slovnaft reorganiseret som et aktieselskab. I 1995 opkøbte de virksomheden Benzinol.
De driver 208 tankstationer i Slovenien.

Referencer 

Virksomheder fra Slovakiet
Melilla Lufthavn

Melilla Lufthavn (IATA: MLN, ICAO: GEML) , (spansk: Aeropuerto de Melilla), er en lufthavn i Spanien, 3 km sydvest for Melilla i Spanien. I 2022 ekspederede den 447.450 passagerer og 9.772 flybevægelser.

Historie 
Lufthavnen blev indviet den 31. juli 1969 af luftministeren, José Lacalle Larraga, for definitivt at erstatte Tauima-lufthavnen.

I dag er der regelmæssige fly til Melilla Lufthavn fra Spanien.

Flyselskaber og destinationer

Trafiktal

Referencer

Eksterne henvisninger 

 Melilla Lufthavn officielle hjemmeside  

Lufthavne i Spanien
Airport
Etableret i 1969
Garret FitzGerald

Garret Desmond FitzGerald ( – ) var en irsk politiker fra partiet Fine Gael, der var Irlands taoiseach (regeringsleder) i to omgange fra 1981 til 1982 og fra 1982 til 1987. Han trak sig tilbage fra politik i 1992.

Referencer

Eksterne henvisninger 

Regeringsledere fra Irland
Politikere fra Irland
Stuevisse

Stuevisse (Genista stenopetala) er en stedsegrøn busk, som oprindeligt hører hjemme på De Kanariske Øer (La Palma og Tenerife). På grund af sin store blomsterrigdom og den fine duft dyrkes arten som stueplante i Danmark. Arten er frostfølsom, og trives kun under glas eller på beskyttede steder i haven.

Beskrivelse 
Stuevisse er en stedsegrøn busk med en tætgrenet og afrundet vækstform. Barken er først grågrøn, furet og fint håret. Senere bliver den gråbrun, og gamle grene får til sidst en brun og svagt opsprækkende bark. Knopperne er spredt stillede ved bladhjørnerne. De er små og aflangt ægformede med grålige knopskæl. Bladene er trekoblede med græsgrøn overside og gråfiltet underside. Blomstringen foregår i månederne februar til maj, hvor man finder blomsterne samlet i endestillede klaser. De enkelte blomster er opbygget, som det er typisk for de ærteblomstrede. Kronbladene er rent gule, og bægerbladene er meget små og gråfiltede. Frugten er en kort bælg med nogle få, sorte frø.

Rodsystemet består af en kraftig pælerod med talrige, trævlede siderødder.

På sit naturlige voksested bliver artern 3 m høj og bred.

Hjemsted 
Arten er endemisk for to af de Kanariske øer: La Palma og Tenerife. Her vokser den på skråningerne under de fyrreskove, der domineres af kanarisk fyr (Pinus canariensis). På de samme voksesteder findes bl.a. kanarisk jordbærtræ (Arbutus canariensis), Asphodelus ramosus (en art af affodil), smalbladet soløjetræ (Cistus monspeliensis), Cytisus filipes, Cytisus proliferus og Cytisus supranubius (arter af gyvel), Echium onosmifolium og Echium webbii (arter af slangehoved), trælyng (Erica arborea), Euphorbia lamarckii og Euphorbia regis-jubae (arter af vortemælk), Galium scabrum (en ar af snerre), Hypericum canariense, Hypericum reflexum og Hypericum xylosteifolium (arter af perikon), kanarisk kristtorn (Ilex canariensis), Lavandula canariensis og Lavandula minutolii (arter af lavendel), Lotus campylocladus, Lotus holosericus og Lotus pyranthus (arter af kællingetand), Faya (Morella faya), kanarisk fyr (Pinus canariensis) og Scrophularia glabrata (en art af brunrod).

Henvisninger

Se også 
 Laurisilva

Ærteblomst-familien
Stueplanter
Bryan (Texas)

Bryan er en by i Texas, USA. Den ligger i og er administrationsby for Brazos County i Texas. Bryan ligger den østlige del af det centrale Texas i området Brazos Valley omkring 150 kilometer nord-nordvest for Houston. Ved folketællingen i 2020 havde byen et indbyggertal på 83.980. Bryan grænser op til College Station mod syd. Til sammen kaldes de Bryan-College Station og udgør kernen i storbyområdet Bryan-College Station metropolitan area.

Referencer 

Byer i Texas
Sambir rajon

Sambir rajon (, ) er en rajon (distrikt) i Ukraine.

Sambir rajon er en af 7 rajoner i Lviv oblast i det vestlige Ukraine, hvor Sambir rajon er beliggende i den sydvestlige del af oblastet omkring byen Sambir. Rajonen har et areal på og et indbyggertal på  indbyggere.

Referencer

Eksterne links 

Rajoner i Lviv oblast
My Poland Collection

My Poland Collection er titlen på det sjette studiealbum fra heavy metalbandet Red Warszawa. Albummet har undertitlen En Collection Collection og kan ses som Red Warszawas første egentlige opsamlingsalbum, hvor der ikke er nogen nyskrevne numre. Et album der blev indspillet i forbindelse med Red Warszawas 20 års jubilæum, hvor bandet havde udvalgt numre fra de øvrige fem studiealbums der alle blev genindspillet på dette album. Albummet blev indspillet i Mayonaise Studio, og produceret af Heavy Henning.

Spor 

 Norsk Black Metal (fra Hævi Mætal og Hass)
 Søren Autonom (fra Hævi Mætal og Hass)
 Julemandens Selvmordsbrev (fra Skal Vi Lege Doktor)
 Slå Ihjel (fra Skal Vi Lege Doktor)
 Den Sorte Garderobe (fra Skal Vi Lege Doktor)
 Satanisk Kommunisme (fra Skal Vi Lege Doktor)
 MC Nymands Rap (fra Skal Vi Lege Doktor)
 Ulrikkenborg Plads (fra Skal Vi Lege Doktor)
 Lugter Af Fisk (fra Hævi Mætal og Hass)
 Tråkker (fra Tysk Hudindustri)
 Tror Du Det Er For Sjov Jeg Drikker (fra Tysk Hudindustri)
 Wie Dumm Kann Mann Sein (fra Omvendt Blå Kors)
 Bøsse Dræbt Med Stegegaffel (fra Omvendt Blå Kors)
 Gratis Luder (fra Return Of The Glidefedt)
 Onanita (fra Skal Vi Lege Doktor)
 Den Dystra Staden (fra Hævi Metal og Hass)

Medvirkende 
 "Lækre" Jens Mondrup - Vokal (undtagen på: "MC Nymands Rap", "Onanita" og "Den Dystra Staden").
 "Heavy" Henning Nymand - Guitar, Bas, Keyboard, (vokal på: "MC Nymands Rap", "Onanita" og "Den Dystra Staden").
 "Måtten Møbelbanker" Morten Nielsen - Trommer, Slagtøj, Kor

Øvrige Medvirkende
 "Tove Tusindpik" Thomas Christensen - Bas (på "MC Nymands Rap", "Lugter Af Fisk" og "Søren Autonom")
 Johan Olsen - Vokal (skønsang på "Ulrikkenborg Plads")

Derudover medvirkede en masse bekendte af bandet på kor.

Eksterne henvisninger 
 

Red Warszawa-album
Album fra 2006
Return of the glidefedt

Return Of The Glidefedt, er titlen på det femte studiealbum af det danske heavy metalband, Red Warszawa, og er gruppens andet album der ikke indeholder nogen genindspilninger fra hverken de første demobånd, eller tidligere indspillede studiealbums. Dog er der to covernumre med på albummet. Albummet blev produceret af guitarist "Heavy Henning" i Mayonaise Studio, og udgivet i 2004.

Spor 

 Intro
 Return Of The Glidefedt
 Skinboy
 Åndsfraværende Folkeparti
 Nabilat
 Emdrup Torv
 Bo Bodega
 Metadonmix Fra Maribo
 Lisa's Seng
 Løgneren
 Technoparty
 Liberte (Vrävarna cover)
 Asfalt
 Gratis Luder
 Alkohol
 Fremtiden Foran Os
 Rygerheroinchancen
 When You Hold Me (Erann DD cover)

Band 
 "Lækre" Jens Mondrup - Vokal (undtagen på Emdrup Torv og Liberte)
 "Heavy" Henning Nymand - Guitar, Kor, Keyboard (vokal på: Emdrup Torv og Liberte)
 "Måtten Møbelbanker" Morten Nielsen - Trommer, Slagtøj, Kor
 "Tove Tusindpik" Thomas Christensen - Bas

Eksterne henvisninger 
 

Red Warszawa-album
Album fra 2004